CELEX: 32006R0957
Language: et
Date: 2006-06-28 00:00:00
Title: Komisjoni määrus (EÜ) nr 957/2006,  28. juuni 2006 , milles käsitletakse teatavate kaupade klassifitseerimist kombineeritud nomenklatuuris ja muudetakse määrust (EMÜ) nr 48/90

29.6.2006   
            
            
               ET
            
            
               Euroopa Liidu Teataja
            
            
               L 175/45
            
         
      KOMISJONI MÄÄRUS (EÜ) nr 957/2006,
   28. juuni 2006,
   milles käsitletakse teatavate kaupade klassifitseerimist kombineeritud nomenklatuuris ja muudetakse määrust (EMÜ) nr 48/90
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja võtta meetmeid, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid reegleid kohaldatakse ka teiste täielikult või osaliselt kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Punktmaatrikspaneelide klassifitseerimine komisjoni 9. jaanuari 1990. aasta määruses (EMÜ) nr 48/90 (teatavate kaupade klassifitseerimise kohta kombineeritud nomenklatuuris) (3) on viinud ebaõige klassifitseerimiseni ning seetõttu tuleb määruse lisa punkt 2 kustutada.
            
         
               (6)
            
            
               Tolliseadustiku komitee ei ole esitanud arvamust lisatud tabelis esitatud toote nr 3 kohta esimehe kehtestatud tähtaja jooksul.
            
         
               (7)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega määrusele lisatud tabelis esitatud toodete nr 1 ja 2 kohta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus näidatud CN-koodide alla.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõike 6 sätetele tugineda veel kolme kuu vältel.
   Artikkel 3
   Määruse (EMÜ) nr 48/90 lisa punkt 2 jäetakse välja.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 838/2006 (ELT L 154, 8.6.2006, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      (3)  EÜT L 8, 11.1.1990, lk 16. Määrust on viimati muudetud määrusega (EÜ) nr 705/2005 (ELT L 118, 5.5.2005, lk 18).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Graafika-tärknäidik, mis põhineb monokroomsel passiivmaatriks-vedelkristallkuvapaneeli tehnoloogial.
                              Hulga punktidega (mis paiknevad 64 reas ja 240 veerus) ja KMOP-tehnoloogias valmistatud liidestuslülitustega näidik koosneb vedelkristallkihist, mis on kiilutud kahe klaaslehe või -plaadi vahele.
                              Näidik võib olla muude toodete osa.
                              See ei suuda näidata videopilti.
                           
                        
               
                  8531 20 95
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8531, 8531 20 ja 8531 20 95 sõnastusega.
                  Näidik on liidestuslülitustega. Seetõttu ei saa seda klassifitseerida vedelkristallseadisena rubriiki 9013 (vt ka HSi selgitavad märkused, rubriik 9013, punkt 1).
                  Näidikul puudub elektroonika videosignaali taasesitamiseks. Seetõttu ei või seda klassifitseerida videomonitorina rubriiki 8528.
                  Näidik on rubriiki 8531 kuuluv näidikupaneel, mis näitab ainult graafikat ja kirjamärke (vt ka HSi selgitavad märkused, rubriik 8531, punkt D).
               
            
                  
                              2.
                           
                           
                              Toode, mida tuntakse nimetuse all “Vedelkristallmoodul (puutetundliku ekraani tüüpi)”, aktiivmaatriks-vedelkristallseade koos taustvalgustuse, inverterite ja trükkplaatidega, millel on juhtelektroonika ainult piksliaadressi jaoks. Vedelkristallseade koosneb vedelkristallkihist, mis on kiilutud kahe klaaslehe vahele. Klaaselemendi väliskiht on pinnatud õhukesest metallist elektrijuhtiva ja -takistuskihiga.
                              Moodul põhineb õhekelmetransistori (TFT) tehnoloogial. Selle üldmõõtmed on 34,5 (laius) × 35,3 (kõrgus) × 16,5 (paksus) ja ekraani diagonaal 38,1 cm (15″).
                              Moodulis ei ole muid elektroonilisi komponente (näiteks toiteallikas, videomuundur, mastaabimuundur, tuuner jmt) ega liideseid muude seadmetega ühendamiseks.
                           
                        
               
                  8548 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2 c ning CN-koodide 8548, 8548 90 ja 8548 90 90 sõnastusega.
                  Moodul on osa, mis ei sobi kasutamiseks üksnes või peamiselt XVI jaotise ühes kindlas seadmes. Seetõttu klassifitseeritakse see XVI jaotise märkuse 2c põhjal rubriiki 8548.
               
            
                  
                              3.
                           
                           
                              Toode, mida tuntakse nimetuse all “vedelkristallmoodul” (puutetundliku ekraani tüüpi), aktiivmaatriks-vedelkristallseade koos taustvalgustuse, inverterite ja trükkplaatidega, millel on juhtelektroonika ainult piksliaadressi jaoks.
                              Moodul põhineb õhekelmetransistori (TFT) tehnoloogial. Selle üldmõõtmed on 75,9 (laius) × 44,9 (kõrgus) × 4,9 (paksus) ja ekraani diagonaal 81,6 cm (32″ i) ning lahutuvus 1 366 × 768 pikslit.
                              Moodulis ei ole muid elektroonilisi komponente (näiteks toiteallikas, videomuundur, mastaabimuundur, tuuner, jmt) ega liideseid muude seadmetega ühendamiseks.
                           
                        
               
                  8529 90 81
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2 b ning CN-koodide 8529, 8529 90 ja 8529 90 81 sõnastusega.
                  Moodulit ei või klassifitseerida rubriiki 9013, sest see sisaldab taustvalgustust, invertereid ja trükkplaate, millel on juhtelektroonika ainult piksliaadressi jaoks (vt ka HSi selgitavad märkused, rubriik 9013, punkt 1).
                  Moodulit ei või klassifitseerida automaatse andmetöötlusseadme kuvari osana rubriiki 8473, sest see ei sobi kasutamiseks üksnes või peamiselt rubriiki 8471 kuuluvas automaatses andmetöötlusseadmes.
                  Moodulit ei või klassifitseerida rubriiki 8531, sest seda ei saa tema omaduste tõttu pidada rubriiki 8531 kuuluvaks elektriliseks visuaalsignalisatsiooniseadmeks ega sellise seadme osaks (vt ka HSi selgitavad märkused, rubriik 8531).
                  Oma omaduste tõttu (näiteks mõõtmed ja lahutuvus) tuleb moodul klassifitseerida rubriiki 8529, sest see sobib kasutamiseks üksnes või peamiselt rubriiki 8528 kuuluvates seadmetes.